บลจ.ทิสโก้ ส่งกองตราสารหนี้เกาหลี15บุกตลาดต่อ
บลจ.ทิสโก้&nbsp; ส่ง กองตราสารหนี้เกาหลี 15 ขายต่อเนื่อง&nbsp; มั่นใจลูกค้าตอบรับดีหลังเศรษฐกิจเกาหลีใต้ฟื้นตัวชัดเจนและเร็วกว่าคาด
13 ก.ค. 2553

บลจ.ทิสโก้  ส่ง กองตราสารหนี้เกาหลี 15 ขายต่อเนื่อง  มั่นใจลูกค้าตอบรับดีหลังเศรษฐกิจเกาหลีใต้ฟื้นตัวชัดเจนและเร็วกว่าคาด
นายธีรนาถ รุจิเมธาภาส  กรรมการผู้จัดการ บริษัทหลักทรัพย์จัดการกองทุน ทิสโก้ จำกัด (Mr. Theeranat Rujimethapass, Managing Director of TISCO Asset Management Co.,Ltd.)  เปิดเผยว่า ทาง บลจ.ทิสโก้ เตรียมเสนอขาย   “กองทุนเปิด ทิสโก้ตราสารหนี้ภาครัฐเกาหลี 15 (TISCO Korea Fixed Income Fund #15 : TISCOKF15 )”  อายุโครงการประมาณ 11 เดือน  มูลค่าโครงการ 1,000 ล้านบาท  โดยกองทุนดังกล่าวจะเสนอขายครั้งเดียว (ไอพีโอ) ระหว่างวันที่  15-21 ก.ค.2553   ที่ธนาคารทิสโก้ทุกสาขา  โดยผู้ที่สนใจสามารถจองซื้อขั้นต่ำ 20,000 บาท 
ทั้งนี้ กองทุนดังกล่าวเป็นกองทุนที่เน้นลงทุนในพันธบัตรรัฐบาลหรือหน่วยงานภาครัฐของประเทศเกาหลีใต้ โดยเฉลี่ยในรอบปีบัญชีไม่ต่ำกว่า 80 % ของมูลค่าทรัพย์สินสุทธิของกองทุน จุดเด่นอยู่ที่มีการป้องกันความเสี่ยงจากอัตราแลกเปลี่ยนเต็มจำนวนซึ่งน่าจะช่วยเพิ่มความมั่นใจของผู้ลงทุน  และมีโอกาสรับผลตอบแทนสูงกว่าดอกเบี้ยเงินฝากในประเทศ โดยผลตอบแทนไม่ต้องเสียภาษีเงินได้บุคคลธรรมดา 
“กองทุนเปิด ทิสโก้ ตราสารหนี้ภาครัฐเกาหลี 15 นี้นับเป็นอีกช่องทางหนึ่งที่จะช่วยเพิ่มผลตอบแทนจากการลงทุนในต่างประเทศและยังเป็นการช่วยกระจายความเสี่ยงได้เป็นอย่างดี ด้วยแนวโน้มที่เศรษฐกิจของเกาหลีใต้มีการขยายตัวที่ดีอย่างเห็นได้ชัดเจน เห็นได้จากการประกาศขึ้นอัตราดอกเบี้ยนโยบายของธนาคารกลางเกาหลีใต้ 0.25% ทำให้ปัจจุบันอัตราดอกเบี้ยนโยบายได้ขยับขึ้นไปอยู่ที่ 2.25% เป็นตัวสะท้อนให้เห็นว่าเศรษฐกิจของเกาหลีใต้มีการฟื้นตัวเร็วกว่าที่คาด  ดังนั้นในช่วงที่ภาวะลงทุนในตลาดหุ้นไทยยังค่อนข้างผันผวนและอัตราดอกเบี้ยเงินฝากในประเทศยังคงอยู่ในระดับต่ำ กองทุนดังกล่าวจึงเป็นทางเลือกหนึ่งที่จะช่วยตอบโจทย์การลงทุนได้เป็นอย่างดี”